钦定古今图书集成/方舆汇编/职方典/第1197卷 > 《谕江陵耆老书》刘蜕
## 钦定古今图书集成/方舆汇编/职方典/第1197卷 > 《谕江陵耆老书》刘蜕

“太原王生，常遗耆老书，以江陵故楚也，子胥亲逐其
君臣，平其坟墓，楚人之所宜怨也，而江陵反为之庙，
世飨其仇，谓耆老而忘其君父也。”吾以为不然。楚人
之性慓悍，世能复其仇雠。其后自怀王入武关，楚人
怨秦，不忘干戈，况其人之性，能忘胥之能破其国家
而事之乎！且今江陵之人，牵牛羊而祝其庙者，将祈
“年谷而获凶荒，祷疾病而得死亡者乎？如厚其饩而
虚其报，则江陵知胥之不可祠而不祝矣。若果祈年
谷而得丰穰，祷疾病而获康强，有其饩而厚其报，则
破人之国而居其土，辱人之君而受其飨，遇一食而
自忘。”楚人之杀其父兄，则胥自为无勇也，何独江陵
之人而忘习仇乎？吾以为其庙，申包胥之庙也。包胥
有复楚之功，年寖远，楚人以子胥尝封之于申，故不
谓包胥耳。不然，则子胥何为飨人之食，而江陵何为
事仇人之神乎？耆老得书，速易其板曰《申胥之庙》，无
使人神皆愧耳。